b'\n_START_ARTICLE_\nRoc Brasili\xc3\xa0\n_START_SECTION_\nBiografia\n_START_PARAGRAPH_\nRoc Brasili\xc3\xa0 va ser un dels pirates holandesos m\xc3\xa9s temuts al Carib. Poc se sap dels primers anys de la Roca, llevat que va n\xc3\xa9ixer a Groninga, als Pa\xc3\xafsos Baixos, i que a una edat primerenca es mud\xc3\xa0 a un establiment holand\xc3\xa8s al Brasil. Els portuguesos van capturar la col\xc3\xb2nia alguna vegada entre 1650-1655, moment en qu\xc3\xa8, ja sent un jove, es va traslladar a Jamaica, on es va unir als bucaners locals com a mariner com\xc3\xba. Com que era un home valent i un bon mar\xc3\xad, Brasili\xc3\xa0 es va fer popular entre els seus companys pirates, entre els quals es va guanyar el sobrenom de "roca brasilera". En poc temps el van elegir capit\xc3\xa0 de la seva pr\xc3\xb2pia embarcaci\xc3\xb3, un vaixell robat a altres pirates._NEWLINE_Va ser un bucaner singularment cruel que va operar des de Port Royal, a Jamaica. Era corsari a Bahia, Brasil, abans d\'anar a Port Royal el 1654. Va liderar un mot\xc3\xad i va adoptar la vida de bucaner, capturant galions espanyols ricament carregats de tresors. Durant la primera part de la seva carrera com a pirata va saquejar al voltant del Golf de M\xc3\xa8xic, tornant a Port Royal (Jamaica) per reparar els vaixells i proveir-se d\xe2\x80\x99aliments i municions._NEWLINE_La seva carrera es va veure truncada temporalment, quan els espanyols van aconseguir capturar i portar-lo a Campeche, localitat on havia causat estralls especialment a causa del saqueig dels vaixells que la prove\xc3\xafen. El governador de la ciutat va decretar la seva execuci\xc3\xb3, per\xc3\xb2 el pirata era molt llest, i va aconseguir falsificar una carta del Governador General de Nova Espanya, ordenant que no l\xe2\x80\x99execut\xc3\xa9s. Llavors, el governador de Campeche el va enviar a Espanya, sota jurament de no tornar a exercir la pirateria. Una vegada a Espanya, va trencar la seva promesa i va tornar al Carib, va comprar un nou vaixell al seu col\xc2\xb7lega pirata Fran\xc3\xa7ois l\'Ollonais i es va dedicar a atacar de nou els vaixells espanyols en venjan\xc3\xa7a pel seu captiveri. Va estar navegant m\xc3\xa9s tard en companyia de Henry Morgan entre altres amics seus pirates. Pr\xc3\xa0cticament el rastre de les seves operacions es perd en aquesta etapa de la seva vida. No se sap qu\xc3\xa8 va ser d\'ell, potser es retir\xc3\xa0 del seu \xc2\xabofici\xc2\xbb, oblidat per tots, o potser el van capturar i executar, tot i que ning\xc3\xba no va informar mai haver-lo capturat o haver enfonsat el seu vaixell.'